شه‌فه‌ق نيوز/ ئاڵا تاڵه‌بانى سه‌ركرده‌ له‌ يه‌كێتى نيشتمانى كوردستان، هووكار چگنه‌وه‌ى به‌رهه‌م ساڵح سه‌رۆك كۆمار و سه‌ركرده‌ له‌ حزبه‌گه‌ ئه‌را شار سلێمانى ئاشكرا كرد له‌وه‌خت باسكردنى له‌ مه‌سه‌له‌ى پيشكه‌شكردن ده‌سله‌كاركيشانه‌وه‌ى له‌ سه‌رۆكايه‌تى ده‌وڵه‌ت.
تاڵه‌بانى ئه‌را شه‌رقولئه‌وسه‌ت وت: سه‌ردانه‌گه‌ى ساڵح ئه‌را سلێمانى مه‌سه‌له‌يگ ئاساييه‌ و په‌يوه‌سه‌ وه‌ ئه‌نجامه‌يل ئى دوياخر هه‌ڵوژاردنه‌يل يه‌كێتى نيشتمانى كوردسان ك وه‌بى ئه‌منيدار گشتى مه‌نده‌و دوياى كووچكردن جه‌لال تاڵه‌بانى دامه‌زرنه‌ر و سه‌ركرده‌ مێژووييه‌گه‌ى.
تاڵه‌بانى ك ئه‌ندام ئه‌نجومه‌ن نوێنه‌ره‌يله‌ له‌ په‌رله‌مان عراقى، وت: وجوود ساڵح له‌ سلێمانى مه‌سه‌له‌يگ ئاساييه‌ له‌وه‌ر ئه‌وه‌گ شاريگ عراقيه‌و ده‌وڵه‌تيگ بيگانه‌ نيه‌و ئه‌ويش له‌وه‌ر چه‌وديرى و ته‌واوكردن ئه‌نجامه‌يل هه‌ڵوژاردن حزب بويه‌و هويچ په‌يوه‌ندييگ وه‌ مه‌سه‌له‌يل تر نه‌يرێد.
